श्वेडागोन पगोडा
श्वेडागोन पगोडा (बर्मी: ရွှေတိဂုံ ဘုရား, श्वेडागोन फया;अंग्रेज़ी: Shwedagon Pagoda) बर्मा की राजधानी यांगोन में स्थित एक ९९ मीटर ऊँचा सोने से ढका हुआ पगोडा और स्तूप है। यह कन्डोजी झील (ကန်တော်ကြီး, Kandawgyi Lake) से पश्चिम में सिन्गुटरा पहाड़ी (သိင်္ဂုတ္တရကုန်းတော်, Singuttara Hill) पर स्थित है और पूरे यांगोन शहर से ऊँचाई पर है। यह बर्मा का सब से महत्वपूर्ण और शुभ पगोडा माना जाता है और इसमें पिछले पाँच बुद्धों की कुछ यादगारें हैं: काकूसंध की छड़ी, कोणगमन की पानी की छन्नी, कश्यप के वस्त्र का एक अंश और गौतम बुद्ध के बालों के आठ रेशे।